Diari Oficial de la Generalitat Valenciana


Sumari del DOGV 5816, del 29-07-2008 (2008/9416)

DECRET 112/2008, de 25 de juliol, del Consell, pel qual es crea la Comissió Interdepartamental per a la Modernització Tecnològica, la Qualitat i la Societat del Coneixement a la Comunitat Valenciana (CITEC).
---------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2008/07/25/112**

### Versions

 20/02/2020 - Actualitat  15/07/2016 - 19/02/2020  05/12/2008 - 14/07/2016  Text inicial: 30/07/2008 - 04/12/2008 

### Dades del document

Número de DOGV
:   5816

Data del DOGV
:   29-07-2008

Secció del DOGV
:   I. DISPOSICIONS GENERALS

Número del document
:   2008/9416


Data del document
:   25-07-2008

Organisme emissor
:   Conselleria de Justícia i Administracions Públiques

Tipus de document
:   Decret

Correcció d'errades

Anàlisi jurídica

 Descriptors 

:   * Comissió Interdepartamental Per A la Modernització Tecnològica, la Qualitat i la Societat del Coneixement En la Comunitat Valenciana
    * legislació
    * administració regional
    * reglament intern

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Versió vigent: 20.02.2020 - 15.05.2024**

**Decret 112/2008, de 25 de juliol, del Consell, pel qual es crea la Comissió Interdepartamental per a la Modernització Tecnológica, la Qualitat i la Societat del Coneixement a la Comunitat Valenciana (CITEC)****[1]**

[**(DOGV núm. 5816 de 29.07.2008)**](http://www.docv.gva.es/datos/2008/07/29/pdf/2008_9416.pdf)**Ref. 009134/2008**

El Consell desplega des de mitjans dels anys noranta una notória i intensa acció pública de modernització en matèria de tecnologies de la informació i la comunicació, de la Societat del Coneixement i de millora de la qualitat dels servicis públics, tant dins de la própia administració de la Generalitat com en l'àmbit de la ciutadania i de les organitzacions socials i productives de la Comunitat Valenciana, una acció que en l'actualitat s'instrumenta a través del seu planejament estratègic Avantic 2004-2010.

A l'efecte de contribuir a un desplegament eficient dels projectes i iniciatives de les diverses planificacions hagudes en estes matèries, fonamentalment al si de l'administració de la Generalitat, es va fer precís crear una sèrie d'instruments organitzatius de coordinació i col·laboració que s'han anat concretant a través de comissions interdepartamentals de caràcter sectorial al més alt nivell, les quals han mostrat un elevat grau d'especialització, compromís i implicació de les diferents conselleries i ens que en depenen, en relació amb la implantació de manera rigorosa i eficient de la Societat del Coneixement dins de la Generalitat i de la Comunitat Valenciana.

Dites comissions interdepartamentals s'han creat i regulat en diversos decrets com, els més recents, el Decret 37/2004, de 5 de març, del Consell, pel qual es crea la Comissió Interdepartamental per a la Coordinació de la Política de Seguretat dels Sistemes d'Informació de la Generalitat (COIPSE); el Decret 5/2005, de 14 de gener, del Consell, pel qual es crea la Comissió Interdepartamental per al Desplegament de la Societat Tecnológica i del Coneixement (CIDESTEC); o el Decret 6/2005, de 14 de gener, del Consell, pel qual es crea la Comissió Interdepartamental per al Desplegament de les Infraestructures i Xarxes de Telecomunicacions (CIDIRTEL).

Peró ja amb anterioritat s'havien aprovat, igualment, el Decret 154/1996, de 30 de juliol, del Consell, pel qual es crea la Comissió Interdepartamental per a la Racionalització del Sector Públic en l'àmbit de la Generalitat; el Decret 51/1998, de 21 d'abril, del Consell, per a l'ordenació del sistema d'atenció i gestió telefónica; i el Decret 6/2000, d'11 de gener, del Consell, pel qual es crea la Comissió Interdepartamental per al Foment de la Societat de la Informació.

En alló referit estrictament al nivell tecnicoadministratiu, destaca el fonamental Decret 96/1998, de 6 de juliol, del Consell, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat, el qual va donar lloc al Comité Tècnic per al Desplegament dels Sistemes d'Informació de l'administració de la Generalitat (CODESI), que durant una dècada ha desplegat una rigorosa i fructífera activitat d'avaluació, control i seguiment i que, en l'actualitat, demanda una restauració que l'adeqüe a la situació i necessitats vigents.

D'altra banda, el Decret 7/2007, de 28 de juliol, del president de la Generalitat, aprova una nova estructura de l'administració de la Generalitat i determina les conselleries en què s'organitza així com les atribucions i competències de cada una d'elles, estructura que es concreta en el Decret 92/2007, de 6 de juliol, del Consell, en el qual s’atribueixen a la Conselleria de Justícia i Administracions Públiques les funcions en matèria de modernització de l'administració i qualitat del servici, inspecció de servicis, telecomunicacions, tecnologies de la informació i teleadministració.

Dites funcions són desplegades i assignades en els nivells directiu i administratiu a través del Decret 122/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques.

Conforme a l'article 15 d'este últim decret, correspon a l'esmentada conselleria, entre altres atribucions, la planificació, la direcció, l'impuls i l'execució de les polítiques del Consell en matèria de modernització de la seua administració i sector públic, per a aconseguir la plena integració en la Societat de la Informació i del Coneixement. Específicament, assumeix la planificació estratègica, l'impuls i el desplegament de les estructures, servicis i sistemes avançats multiplataforma d'atenció al ciutadà, l'impuls i desplegament de la teleadministració, el disseny, l'execució, la gestió i coordinació de les polítiques del Consell en matèria d'infraestructures i xarxes de telecomunicacions de la Generalitat i del seu sector públic que en depén, així com l'elaboració, direcció i execució de les polítiques de coordinació dels servicis corporatius de telecomunicacions i dels sistemes d'informació de la Generalitat, igual que el disseny, implementació i control de la política de seguretat.

En matèria de qualitat, li correspon a l'esmentada conselleria la planificació, disseny i desplegament de les polítiques de qualitat dels servicis públics de l'administració de la Generalitat i el seu sector públic.

Finalment, també se li atribueix, dins del caràcter transversal o horitzontal de les seues funcions dins de l'administració de la Generalitat, la competència de participació en els órgans col·legiats, de caràcter tècnic, existents al seu si, que es dirigisquen a l'impuls, la coordinació i a l'assessorament de les polítiques del Consell en matèria de modernització, sistemes d'informació, noves tecnologies i Societat de la Informació.

A la vista dels antecedents normatius citats i de la própia evolució i del progrés hagut en l'administració de la Generalitat en estos aspectes, especialment el compromís del seu personal directiu i empleat, i d'acord amb les modernes polítiques de racionalització i eficiència organitzatives, pareix aconsellable la reestructuració del conjunt de comissions interdepartamentals existents en l'actualitat a través de la seua reducció i simplificació. En conseqüència, el present decret proposa la substitució de totes les vigents per una renovada Comissió Interdepartamental per a la Modernització Tecnológica, la Qualitat i la Societat del Coneixement en la Comunitat Valenciana, i preveu, expressament, la possibilitat de creació de comissions tècniques al seu si, amb la suficient flexibilitat i adaptabilitat que permeta donar resposta eficient a les demandes i necessitats de l'administració de la Generalitat, del seu sector públic dependent, dels empleats i empleades que la integren i, fonamentalment, de les persones a qui serveixen: la ciutadania de la Comunitat Valenciana.

Finalment, s'aprofita també el present decret per a adequar a la nova estructura organitzativa i funcional de l'administració de la Generalitat la composició d'un altre órgan col·legiat vinculat al seu àmbit material, en concret, a les comunicacions electróniques en la Comunitat Valenciana: el Fórum d'Operadors de Telecomunicacions per al Model Valencià de Telecomunicacions Avançades (FOVTA), creat per Orde de 3 de novembre de 2004, de la Conselleria d'Infraestructures i Transport.

La creació de la Comissió Interdepartamental per a la Modernització Tecnológica, la Qualitat i la Societat del Coneixement en la Comunitat Valenciana no implica increment addicional de la despesa pública de la Generalitat.

Per aixó, d'acord amb els articles 25 i 28 de la Llei del Consell, a proposta del conseller de Justícia i Administracions Públiques, i amb la deliberació prèvia del Consell, en la reunió del dia 25 de juliol de 2008,

DECRETE

**Article 1. Objecte****[2]**

Aquest decret té per objecte la creació i la regulació de la composició, organització i funcions de la Comissió Interdepartamental per a la Modernització Tecnológica i les Comunicacions a la Comunitat Valenciana (d’ara endavant, comissió CITEC), que coordinarà i impulsarà el desenvolupament i l’execució de la política de la Generalitat en matèria de tecnologies de la informació i la comunicació en l’àmbit de l’Administració de la Generalitat i del seu sector públic dependent, així com en relació amb les administracions públiques, empreses, ciutadania i societat civil de la Comunitat Valenciana.

**Article 2. Creació i adscripció de la Comissió****[3]**

Es crea la comissió CITEC amb les competències, composició i funcionament que es regulen en aquest decret, la qual queda adscrita a la conselleria que tinga atribuïdes les competències en matèria de tecnologies de la informació i comunicacions. La comissió quedarà integrada dins de l'estructura de l'órgan directiu que exercisca les funcions en matèria de tecnologies de la informació i les comunicacions, el qual prestarà el suport tècnic necessari.

**Article 3. Naturalesa, competències i funcions de la Comissió****[4]**

1. La comissió CITEC és l’órgan col·legiat de la Generalitat al qual li correspon l’impuls, coordinació, deliberació i assessorament en relació amb la política del Consell en les matèries i àmbit assenyalats en l’article 1 d’aquest decret, amb la finalitat d’aconseguir una vertadera transformació digital de les administracions públiques valencianes i adaptar-les per al compliment normatiu vigent a cada moment, així com aconseguir la plena incorporació de la ciutadania, empreses i organitzacions de la societat civil actual a la societat de la informació de manera adequada.

2. En concret, correspon a la comissió CITEC:

a) Impulsar en l’àmbit de cada departament de l’Administració de la Generalitat i de les entitats que integren el seu sector públic dependent, les polítiques, programes, projectes i actuacions aprovats en execució de la planificació estratègica del Consell en les matèries objecte de la seua competència.

b) Ser informada preceptivament dels plans, programes o línies d’actuació que duguen a terme l’Administració de la Generalitat o el seu sector públic dependent en relació amb les matèries objecte de la seua competència.

c) Informar preceptivament sobre els avantprojectes normatius de la Generalitat que es referisquen a les matèries objecte de la seua competència o les afecten.

d) Coordinar i realitzar el seguiment del nivell d’implantació i desenvolupament de les polítiques de planificació, coordinació, autorització i control de les tecnologies de la informació i les comunicacions corporatives i l’administració electrónica de la Generalitat, del seu sector públic i de la Comunitat Valenciana, i proposar iniciatives de millora respecte d’aquestes matèries i àmbits.

e) Promoure l’intercanvi d’experiències i la transferència de coneixement entre departaments, organismes i entitats en relació amb aquestes matèries.

f) Oferir suport tècnic al nivell operatiu en les matèries de la seua competència i en els termes que especifique la comissió CITEC.

g) Qualssevol altres funcions relacionades amb l’àmbit de la seua competència o que li siguen atribuïdes per la normativa vigent o per la que en el futur es dicte, així com les que li encomane el Consell per mandat específic o disposició de caràcter general, i les que li deleguen els órgans amb competència en les matèries assenyalades.

3. Així mateix, la comissió CITEC és el màxim órgan col·legiat de caràcter consultiu de l’Administració de la Generalitat en matèria de seguretat dels sistemes d’informació, sense perjudici de les competències que la normativa aplicable atribueix al delegat o la delegada de protecció de dades.

**Article 4. Composició de la Comissió****[5]**

1. La comissió CITEC tindrà la composició següent:

a) Presidència: la persona titular de la conselleria que tinga atribuïdes les competències en matèria de tecnologies de la informació i la comunicació.

b) Vocals: les persones titulars de les sotssecretaries de la Presidència i de les conselleries de la Generalitat.

El delegat o la delegada de Protecció de Dades de la Generalitat.

Una persona titular de secretaria autonómica o direcció general, en representació de cadascuna de les conselleries amb competències en les matèries d’educació; de tecnologia de la sanitat, d’innovació i transformació digital; de justícia i d’administració pública, designada per qui respectivament tinga la titularitat de cada conselleria, per raó de la seua vinculació competencial amb les matèries objecte d’aquesta comissió.

c) Secretaria: la persona titular de l’órgan directiu competent en matèria de tecnologies de la informació i la comunicació.

Totes elles tindran veu i vot en el ple de la comissió CITEC.

2. Les persones que exercisquen la Presidència del Ple de la comissió CITEC, de les comissions tècniques o dels grups de treball podran convocar a les seues reunions, amb caràcter permanent o no, i amb veu peró sense vot, representants del sector públic instrumental dependent de la Generalitat, especialment dels seus organismes autónoms, societats mercantils, entitats de dret públic i fundacions públiques, quan ho consideren convenient en atenció a les característiques de l’organització, els assumptes a tractar o els treballs a efectuar.

3. La Comissió podrà disposar d’un secretariat administratiu, que serà designat per qui exercisca la Secretaria d’aquella.

**Article 5. Règim general de funcionament de la Comissió**

1. En l'exercici de les competències assignades i per al millor compliment de les tasques encomanades, la Comissió CITEC podrà funcionar en Ple, integrat per tots els membres assenyalats en l'article anterior, o a través de comissions tècniques, de caràcter permanent o no permanent.

2. La constitució, convocatória, règim de les sessions i d’adopció d’acords, i, en general, el funcionament de la comissió CITEC, tant en ple com en comissió tècnica, s’ajustarà al que s’estableix en la Llei 40/2015, d’1 d’octubre, de règim jurídic del sector públic, sense perjudici que puguen aprovar normes própies de funcionament o de règim intern per al millor acompliment de les seues respectives atribucions.**[6]**

3. Correspon al Ple la màxima competència d'aprovació o decisória respecte de les funcions assenyalades en l'article 3.2 d'este decret, així com de creació i determinació de la naturalesa, competències i composició de les comissions tècniques. L'acord del Ple de la Comissió CITEC pel qual es cree, modifique o extingisca una Comissió Tècnica de caràcter permanent serà publicat en el Diari Oficial de la Comunitat Valenciana només als efectes de publicitat.

4. Les comissions tècniques tindran funcions assessores, consultives o de suport del Ple de la Comissió CITEC, al qual elevaran i sotmetran, per a la seua aprovació final, les propostes que hagen acordat dins del marc de les seues competències. Per al desplegament i execució de les seues atribucions, les comissions tècniques podran constituir al seu si grups de treball.

5. Tant el Ple com les comissions tècniques i els grups de treball podran acordar, quan els assumptes a debat ho facen necessari o convenient, l'assistència de funcionaris, tècnics o especialistes en la matèria de què es tracte, a l'efecte que informen i assessoren els dits órgans. Estes persones tindran veu peró no vot. Per a la celebració de les sessions i l'adopció d'acords també podran demanar informes o dictàmens tècnics d'altres comissions i órgans.

DISPOSICIÓ ADDICIONAL

**Única. Actualització del Fórum d'Operadors de Telecomunicacions per al Model Valencià de Telecomunicacions Avançades (FOVTA)**

Les referències als órgans administratius mencionats en l'Orde de 3 de novembre de 2004, de la Conselleria d'Infraestructures i Transport, per la qual es crea i regula el Fórum d'Operadors de Telecomunicacions per al Model Valencià de Telecomunicacions Avançades (FOVTA), s'entendran substituïdes en els termes següents:

- Les realitzades a la Secretaria Autonómica de Telecomunicacions i Societat de la Informació i al director general de Telecomunicacions i Investigació, pels órgans homólegs assenyalats en l'article 4.1, lletres b) i d), respectivament, del present decret.

- Les realitzades als caps de les àrees de Servicis Corporatius de Telecomunicacions i d'Infraestructures de Telecomunicacions s'entendran fetes als qui ostenten la titularitat de les àrees de Sistemes d'Informació i Comunicacions Corporatives de la Generalitat, i de Telecomunicacions i Societat de la Informació, respectivament, d'acord amb l'estructura establida en l'article 16 del Decret 122/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques.

DISPOSICIÓ TRANSITÒRIA

**Única. Vigència dels órgans col·legiats**

El Comité Tècnic per al Desplegament dels Sistemes d'Informació de l'administració de la Generalitat (CODESI), regulat en el capítol II del títol I (articles 7 a 9) del Decret 96/1998, de 6 de juliol, del Consell, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat, així com la Comissió Interdepartamental per a la Coordinació de la Política de Seguretat dels Sistemes d'Informació de la Generalitat (COIPSE), creada pel Decret 37/2004, de 5 de març, del Consell, continuaran en funcionament mentre no es constituïsca la Comissió o les comissions tècniques que els substituïsquen d'acord amb el que estableix l'article 5 del present decret, peró quedaran en tot cas extingits transcorreguts sis mesos des de l'entrada en vigor d'este decret.

DISPOSICIONS DEROGATÒRIES

**Primera**

Queden derogades expressament les normes següents:

a) El Decret 154/1996, de 30 de juliol, del Consell, pel qual es crea la Comissió Interdepartamental per a la Racionalització del Sector Públic en l'àmbit de la Generalitat.

b) El Decret 51/1998, de 21 d'abril, del Consell, per a l'ordenació del sistema d'atenció i gestió telefónica.

c) La lletra c) de l'article 5, i el capítol II del títol I (articles 7 a 9), així com totes les referències al Comité Tècnic per al Desplegament dels Sistemes d'Informació de l'administració de la Generalitat (CODESI), del Decret 96/1998, de 6 de juliol, del Consell, pel qual es regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat, d'acord amb el que estableix la disposició transitória única d'este decret.

d) El Decret 6/2000, d'11 de gener, del Consell, pel qual es crea la Comissió Interdepartamental per al Foment de la Societat de la Informació.

e) El Decret 37/2004, de 5 de març, del Consell, pel qual es crea la Comissió Interdepartamental per a la Coordinació de la Política de Seguretat dels Sistemes d'Informació de la Generalitat (COIPSE), d'acord amb el que estableix la disposició transitória única d'este decret.

f) El Decret 5/2005, de 14 de gener, del Consell, pel qual es crea la Comissió Interdepartamental per al Desplegament de la Societat Tecnológica i del Coneixement (CIDESTEC).

g) El Decret 6/2005, de 14 de gener, del Consell, pel qual es crea la Comissió Interdepartamental per al Desplegament de les Infraestructures i Xarxes de Telecomunicacions (CIDIRTEL).

**Segona**

Així mateix es deroguen totes aquelles normes del mateix rang o d'un rang inferior que contradiguen o s'oposen al que disposa el present decret.

DISPOSICIONS FINALS

**Primera. Desplegament normatiu**

El conseller de Justícia i Administracions Públiques, o qui ostente la titularitat de la conselleria que en cada moment tinga atribuïdes les competències corresponents en matèria de tecnologies de la informació i la comunicació, Societat del Coneixement i qualitat dels servicis públics, queda facultat per a dictar les disposicions necessàries per al compliment i desplegament d'este decret.

**Segona. Autorització al conseller o consellera competent en matèria d'administracions públiques**

Si com a conseqüència de l'adopció d'una nova estructura de l'administració de la Generalitat les competències assenyalades en l'article 1 del present decret s'assignaren a diferents conselleries o departaments de la Generalitat, s'autoritza a qui ostente la titularitat de la conselleria competent en matèria d'administracions públiques perquè adopte les mesures i dicte les instruccions precises en interpretació del present decret que permeten la continuïtat del funcionament efectiu de la Comissió CITEC, fins que no s'aprove el decret de la seua modificació.

**Tercera. Entrada en vigor**

El present decret entrarà en vigor l'endemà de la seua publicació en el Diari Oficial de la Comunitat Valenciana.

Valencia, 25 de juliol de 2008

El president de la Generalitat,

FRANCISCO CAMPS ORTIZ

El conseller de Justícia i Administracions Públiques,

FERNANDO DE ROSA TORNER

**[1]**Inclou la [**Correcció d’Errades**](https://www.dogv.gva.es/va/eli/es-vc/d/2008/07/25/112/corrigendum/36175219/)  del Decret 112/2008, de 25 de juliol, del Consell, pel qual es crea la Comissió Interdepartamental per a la Modernització Tecnológica, la Qualitat i la Societat del Coneixement a la Comunitat Valenciana (CITEC) (DOGV núm. 5907 de 04.12.2008) Ref. Base de dades 014121/2008.

**[2]**L’article 1 es modifica pel [**Decret 20/2020, de 14 de febrer, del Consell**](https://www.dogv.gva.es/va/eli/es-vc/d/2020/02/14/20/), de modificació del Decret 112/2008, pel qual es crea la Comissió Interdepartamental per a la Modernització Tecnológica, la Qualitat i la Societat del Coneixement a la Comunitat Valenciana. (DOGV núm. 8743 de 19.02.2020) Ref. Base de dades 001681/2020.

**[3]**L’article 2 es modifica pel [**Decret 81/2016, de 8 de juliol, del Consell**](https://www.dogv.gva.es/va/eli/es-vc/d/2016/07/08/81/), pel qual es modifica el Decret 112/2008, de 25 de juliol, del Consell, pel qual es crea la Comissió Interdepartamental per a la Modernització Tecnológica, la Qualitat i la Societat del Coneixement a la Comunitat Valenciana (CITEC) (DOGV núm. 7828 de 14.07.2016) Ref. Base de dades 005227/2016.

**[4]**L’article 3 es modifica pel [**Decret 20/2020, de 14 de febrer, del Consell**](https://www.dogv.gva.es/va/eli/es-vc/d/2020/02/14/20/).

**[5]**L’article 4 es modifica pel [**Decret 20/2020, de 14 de febrer, del Consell**](https://www.dogv.gva.es/va/eli/es-vc/d/2020/02/14/20/).

**[6]**L’apartat 2 de l’article 5 es modifica pel [**Decret 20/2020, de 14 de febrer, del Consell**](https://www.dogv.gva.es/va/eli/es-vc/d/2020/02/14/20/).


Còpia Permalink ELI